पाएं अपने शहर की ताज़ा ख़बरें और फ्री ई-पेपरडाउनलोड करें
33 दिनों बाद कोरोना मरीजों की संख्या कम हुई है। रविवार को 795 नए मरीज मिले हैं। इससे पहले 30 मार्च को 769 मरीज मिले थे। यहीं नहीं 36 दिनों बाद रविवार को यहां के सिर्फ 3 मरीजों की मौत हुई है। इससे पहले 27 मार्च को 3 मौत तथा 18 अप्रैल को 4 मौत हुई थी। नए मरीजों से कुल मरीजों की संख्या 87,475 और कुल मौतों की संख्या 1406 हो गई है। इसमें रविवार की 3 मौतें शामिल हैं।
जिले में कोरोना के एक्टिव मरीजों की संख्या अब 4491 है। इससे पहले 25 मार्च 2021 को जिले में 4891 एक्टिव मरीज हुआ करते थे। उसी के बाद से रोज मिलने वाले मरीजों की संख्या बढ़ने और रिकवरी कम होने से एक्टिव मरीज भी बढ़ने लगे थे। 15 अप्रैल को अपने चरम 20986 पर पहुंचने के बाद एक्टिव मरीजों की संख्या में गिरावट शुरू हुई तो वह गिरती जा रही है। हालांकि सोमवार को संख्या बढ़ी।
7 दिनों में सैंपल व मिले संक्रमित
कोविड अस्पतालों में बेड खाली हुए, घट रहे मरीज
डीसीएच शंकरा में-58, जिला अस्पताल कोविड सेंटर में- 21, आइसोलेशन में- 44, सुपेला हॉस्पिटल- 56 बेड, सीएचसी झीट कोविड सेंटर में-10, आइसोलेशन-7, सीएचसी धमधा में -10, सीएम कोविड केयर में- 60, सीएचसी निकुम में-14, कुम्हारी में-8 अहिवारा में-15, उतई में- 18 और पाटन में- 4 बेड खाली हैं। प्रशासन का दावा है कि मरीजों की संख्या में कमी आई है।
8 % फिर बढ़ गया पॉजीटिव प्रतिशत
कोरोना मरीजों की संख्या दिन पर दिन कम जरूर हो रही है, लेकिन पॉजीटिव प्रतिशत कम नहीं हो रहा है। रविवार को लिए गए सैंपलों में 31 % सैंपल पॉजीटिव मिले हैं। दो दिनों पहले पॉजीटिव प्रतिशत गिरते हुए 24 तक पहुंच गया था। फिर 8 % की बढ़ोत्तरी हो गई है। इस प्रकार जिले में सैंपल कम लिए गए हैं। हालांकि मरीजों की संख्या में बढ़ोत्तरी हुई है। पिछले करीब 10 दिनों से संक्रमितों का प्रतिशत 25 से 30 प्रतिशत के आसपास ही रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva hin_Deva hin_Deva zho_Hant eng_Latn